'হাম আপকে হ্যায় কৌন', 'ম্যায়নে পেয়ার কিয়া'র মতো জনপ্রিয় হিন্দি সিনেমায় মায়ের চরিত্র রূপদানকারী অভিনেত্রী রিমা লাগু আর নেই। ১৮ মে দিবাগত রাত সোয়া তিনটায় হৃদযন্ত্রের ক্রিয়া বন্ধ হয়ে মুম্বাইয়ের কোকিলাবেন ধিরুভাই আম্বানি হাসপাতালে তিনি মারা যান। ইন্ডিয়ান এঙ্প্রেসকে খবরটি নিশ্চিত করেছেন রিমার জামাতা বিনয় ওয়াইকুল। মৃত্যুর সময় তার বয়স হয়েছিল ৫৯ বছর। ১৯৮৮ সালের 'কেয়ামত সে কেয়ামত তক' সিনেমার মাধ্যমে মায়ের চরিত্রে অভিনয় শুরু হয় রিমা লাগুর। নব্বইয়ের দশকের 'হাম আপকে হ্যায় কৌন', 'ম্যায়নে পেয়ার কিয়া', 'আশিকি', 'সাজন', 'জুড়ুয়া', 'ইয়েস বস', 'কুছ কুছ হোতা হ্যায়', 'বাস্তব', 'হাম সাথ সাথ হ্যায়'-এর মতো জনপ্রিয় সিনেমা গুলয় তাকে মায়ের চরিত্র রূপদান করতে গেছে।